Author: Glasa
Last saved by: Peter
Company: ZSR

Zmluva o výkonoch vo verejnom záujme
 v osobnej doprave na rok 2001 

uzatvorená podľa § 20 až 23  zákona NR SR č.258/1993 Z. z. o Železniciach Slovenskej republiky a § 30 zákona NR SR č.164/1996 Z. z. o dráhach a o zmene zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov a § 52 zákona č.263/1999 Z. z. o verejnom obstarávaní a o zmene a doplnení niektorých zákonov a § 261 a NASA. Obchodného zákonníka a ustaň. zákona NR SR  č.218/1996 Z. z. o rozhodcovskom konaní.
	Slovenská republika zastúpená Ministerstvom dopravy, pôšt a telekomunikácií a Železnice Slovenskej republiky, Bratislava  (ďalej len “zmluvné strany”) v záujme zabezpečenia nevyhnutných dopravných služieb súvisiacich s verejnou prepravou osôb a vecí a úpravy právnych a finančných vzťahov medzi zmluvnými stranami, ktoré pri tejto doprave vznikajú, uzatvárajú túto zmluvu:

OBJEDNÁVATEĽ: | Slovenská republika zastúpená Ministerstvom dopravy, pôšt a telekomunikácií
| Námestie slobody č.6, 810 05 Bratislava
Štatutárny orgán : | Ing. Jozef   MACEJKO
| minister
Zástupca pre vecné | Ing. Dušan PAJDLHAUSER
rokovania : | generálny riaditeľ sekcie železničnej dopravy
Identifikačné číslo: | 304 16 094
Bankové spojenie: | Národná banka Slovenska
Číslo účtu: | 9926 - 002/0720

DODÁVATEĽ:

Železnice Slovenskej republiky , Bratislava
Klementova 8, 813 61 Bratislava

Štatutárny orgán: | Ing. Andrej  EGYED
| generálny riaditeľ Železníc SR
Zástupca pre vecné | Ing. Pavol  KUŽMA
rokovania: | námestník generálneho riaditeľa pre obchod a marketing
Identifikačné číslo: | 31 364 501
Bankové spojenie: | Poštová banka a.s., Bratislava
Číslo účtu: | 19-20015277/6500

Článok I
Predmet zmluvy
1.	Predmetom zmluvy je záväzok, ktorým sa železnice zaväzujú poskytnúť Slovenskej republike výkon železničných (náhradných cestných) osobných dopravných služieb za určené ceny, ktoré by z hľadiska svojich obchodných záujmov neposkytovali vôbec (alebo v požadovanom rozsahu) a záväzok Slovenskej republiky poskytnúť železniciam za tieto výkony úhradu straty.
2.	Vykonávanie dopravných služieb sa vzťahuje na všetky prepravy cestujúcich v členení podľa jednotlivých kategórií (článok III).

Článok II
Rozsah zmluvy
1.	Zmluva sa vzťahuje na všetky národné a medzinárodné osobné dopravné služby uskutočňované dodávateľom, ktoré majú minimálne jednu zastávku na území Slovenskej republiky.

Článok III
Povinnosti dodávateľa
1. Vykonávať vo verejnom záujme v rozsahu stanovenom prílohou č. 1 dopravné služby, ktoré vyhovujú základným požiadavkám plynulosti, pravidelnosti, kapacity a kvality (príloha č.5) a nevyhnutné služby súvisiace s verejnou prepravou osôb za určené ceny^) a pri stanovených prepravných podmienkach požadovaných objednávateľom v roku 2001.

^) Zákon NR SR č. 18/1996 Z. z. o cenách, vyhláška č. 87/1996 Z. z., ktorou sa vykonáva zákon a výmer MF SR č. R - 1/2000, ktorým sa určuje rozsah tovaru s regulovanými cenami.

2. Prepravovať osoby (cestujúcich) za obyčajné cestovné, vrátane prepravy detí do 6 rokov veku zdarma, prepravy detí a mládeže vo veku od 6 do 15 rokov za polovicu obyčajného cestovného.
3. 	Prepravovať pravidelnými vlakmi osobnej dopravy na základe všeobecne záväzných  právnych  predpisov podľa osobitných prepravných a tarifných podmienok určité kategórie osôb (cestujúcich):  
a) poslanci Národnej rady Slovenskej republiky a sudcovia Ústavného súdu SR^)

^) Zákon NR SR č. 120/1993 Z. z. o platových pomeroch niektorých ústavných činiteľov SR v znení neskorších predpisov.

b) zdravotne postihnutí občania držitelia preukazov občana s ŤZP^)

^) § 57 ods. 3 zákona č. 195/1998 Z. z. o sociálnej pomoci v znení neskorších predpisov

^c) 	^príslušníci ^Železničnej ^polície)

^) Zákon č. 57/1998 Z. z. o železničnej polícii

^d) 	^príslušníci ^Policajného ^zboru ^SR)

^) Zákon NR SR č. 171/1993 Z. z. o policajnom zbore SR v znení neskorších predpisov

^e) 	^pracovníci ^colnej ^a ^pasovej ^kontroly)

^) Smernica na výdaj a používanie cestovných lístkov za zmluvnú cenu, skupinových lístkov za zmluvnú cenu a cestovných dokladov na bezplatnú prepravu č. 1000/1680 - 1999.

4. Prepravovať určité kategórie osôb (cestujúcich) pravidelnými vlakmi osobnej dopravy na základe osobitných prepravných a tarifných podmienok (Prepravný poriadok a Tarifa železníc, časť verejná osobná doprava). 
Preprava za zľavnené cestovné:
- žiaci a študenti denného štúdia do 25 rokov veku,
- dôchodcovia do veku 70 rokov, 
- dôchodcovia do veku 70 rokov - zahraniční Slováci^), 

Zákon č. 70/1997 Z. z. o zahraničných Slovákoch a o zmene a doplnení niektorých zákonov, príloha č. 13

-	rodičia (zákonní zástupcovia) za účelom návštevy k deťom telesne, mentálne alebo zmyslovo postihnutým, alebo chronicky chorým v ústavoch na území SR;
-	držitelia traťových predplatných lístkov,
-	preprava osôb od 70 rokov,
- preprava osôb od 70 rokov - zahraniční Slováci^7) ,
-	preprava dôchodcov - účastníkov odboja a účastníkov mimosúdnych rehabilitácií^).

Zákon č. 255/1946 Z. z. o príslušníkoch československej armády v zahraničí a o niektorých iných účastníkoch národného boja za oslobodenie, zákon č. 87/1991 Zb. o mimosúdnych rehabilitáciáciách v znení neskorších predpisov

Článok IV
Povinnosti objednávateľa
1.	Objednávateľ sa zaväzuje, že predmetom úhrady bude strata z objednávaných výkonov vo výške, ktorá zodpovedá nasledujúcim objemom krytia. 
2.	Výška straty z výkonov vo verejnom záujme sa vypočíta ako rozdiel ceny výkonov vypočítanej na základe kalkulácie ekonomicky oprávnených nákladov dodávateľa 
(príloha č.3) a ceny, za ktorú dodávateľ tieto výkony realizuje (príloha č. 4).
3.	Zabezpečiť v zmysle kvantifikácie (príloha č.2) ročnú zálohovú úhradu straty z výkonov vo verejnom záujme v objeme 2.924 mil. Sk v  súlade so zákonom NR SR č. 472/2000 Z. z. o štátnom rozpočte na rok 2001 a 700 mil. Sk z prostriedkov štátneho rozpočtu na rok 2000 s časovým rozlíšením roku 2001.

Článok V
Spôsob úhrady
1.	Objednávateľ bude poskytovať preddavkovo štvrťročne a to vždy 3.dňa prvého mesiaca príslušného kalendárneho štvrťroka finančné prostriedky z kapitoly MDPT SR v súlade so zákonom NR SR č.303/1995 Z. z. o rozpočtových pravidlách v znení neskorších predpisov.
2.	Na základe auditovaných výsledkov osobnej dopravy a protokolárneho vyhodnotenia plnenia zmluvy podľa článku VII, 2.odsek dodávateľ vykoná vyúčtovanie poskytnutých preddavkov najneskoršie do 30.júna 2002.
3.	Podľa výsledku vyúčtovania dodávateľ vráti preplatok objednávateľovi v lehote do 31.07.2002, resp. v tej istej lehote poskytne objednávateľ doplatok dodávateľovi na úhradu skutočnej straty v súlade s článkom IV, odstavec 2.

Článok VI
Plnenie zmluvy
1.	Pre plnenie zmluvy je rozhodujúcim ukazovateľom dopravný výkon vyjadrený vo vlakových kilometroch (v prípadoch realizácie náhradných výkonov cestnou dopravou bude dopravný výkon vyjadrený vo vozidlových km).
2.	Zmluvné strany sa dohodli na prípustnej tolerancii rozhodujúceho ukazovateľa + (- ) 1 %.

Článok VII
Osobitné ustanovenia
1.	Dodávateľ je povinný jednoznačne preukázať objednávateľovi straty, ktoré mu vznikajú pri výkonoch vo verejnom záujme.
2.	Dodávateľ je povinný štvrťročne predkladať objednávateľovi oddelene sledované výkony, tržby a náklady podľa predmetu zmluvy s tým, že protokolárne sa bude plnenie zmluvy  vyhodnocovať polročne.
3.	Ak nepredvídané skutočnosti neumožnia dodržať niektoré ustanovenia zmluvy, zmluvné strany sa dohodnú na opatreniach, ktoré zabezpečia objektivizáciu vzájomných záväzkov.

Článok VIII
Kontrolné opatrenia
1.	Objednávateľ zabezpečí kontrolu dodržiavania podmienok, za ktorých bola úhrada stanovená (článok IV, bod 2).
2.	Objednávateľ je povinný kontrolovať plnenie predmetu zmluvy podľa článku I. Dodávateľ je povinný objednávateľovi umožniť vykonanie kontroly v rozsahu príslušných všeobecne  záväzných právnych predpisov.
3.	Zmluvné strany sú povinné neodkladne vzájomne si oznámiť skutočnosti, ktoré by mohli ohroziť plnenie zmluvy, a to aj v jej častiach.

Článok IX
Odstúpenie od zmluvy
1.	Zmluvné strany môžu od tejto zmluvy odstúpiť písomnou formou v prípade neplnenia povinností uvedených v článku III a článku IV Zmluvy jednou zo zmluvných strán. Za odstúpenie od zmluvy patrí poškodenej strane odškodnenie vo výške preukázateľne vynaložených nákladov.
2.	Právny režim odstúpenia od zmluvy sa posudzuje podľa ustanovení  § 344 - 351 Obchodného zákonníka.
Článok X
Rozhodcovská doložka
1.	Všetky spory, ktoré vzniknú z tejto zmluvy vrátane sporov o jej platnosť, výklad alebo zrušenie, budú riešené pred rozhodcovským súdom Slovenskej obchodnej a priemyselnej komory v Bratislave podľa  jeho základných vnútorných predpisov.
2.	Rozhodcovské konanie bude prebiehať podľa Rokovacieho poriadku Rozhodcovského súdu Slovenskej  obchodnej  a priemyselnej komory a podporne sa na toto konanie budú vzťahovať predpisy slovenského civilného procesného práva.

Článok XI
Záverečné ustanovenia
1.	Zmluva sa uzatvára na dobu určitú.	
			Začiatok plnenia zmluvy   : 	   1.  1.2001							Ukončenie plnenia zmluvy: 	 31.12.2001
2.	Túto zmluvu možno meniť alebo dopĺňať len po vzájomnom súhlase oboch zmluvných strán. Zmeny alebo doplnky musia mať písomnú formu a tvoria neoddeliteľnú súčasť tejto zmluvy.
3.	Prílohy č.1 - 5 tvoria neoddeliteľnú súčasť Zmluvy.
4.	Rozdelenie súčasných ŽSR na dve spoločnosti a následný vznik zmluvného vzťahu pre zabezpečenie výkonov vo verejnom záujme v železničnej osobnej doprave sa bude riešiť dodatkami ku kmeňovej zmluve s unitárnou železnicou.
5.	Zmluva je vyhotovená v 5 rovnopisoch, z ktorých každá zmluvná strana dostane dve vyhotovenia  a jedno vyhotovenie dostane Ministerstvo financií SR.
6.	Zmluva sa stáva platnou dňom podpisu zmluvných strán.

Bratislava:     
za objednávateľa:		                                    za dodávateľa: 
(pečiatka a podpis) 					(pečiatka a podpis)